laion/Wikipedia-Exotic huggingface dataset:
Volksgesetzbuch

Volksgesetzbuch (VGB, Rahva Seaduseraamat) oli rahvussotsialistliku valitsuse aegsel Saksamaal luua üritatud tsiviilseadustik, mis oleks välja vahetanud senise Saksa tsiviilseadustiku (Bürgerliches Gesetzbuch, BGB). 15. mail 1938 Münchenis peetud kõnes püstitas riigiminister Hans Frank Volksgesetzbuchi koostamiseks järgmised põhimõtted: ta peab sisaldama kõigi rahvuskaaslaste kohta kehtivad üldised sätted ta peab vältima õigusteadlaste kunstlikku keelt (Kunstsprache) ta peab eelistama rahvusterviku huve üksikisiku omadele individuaalsust võib tunnustada niivõrd, kuni see üldkasu teenib seaduse keel peab olema rahvalik, et iga rahvuskaaslane seda saaks kodus omada, sellest aru saada ja seda järgida; jaotus paragrahvidesse tuleb kaotada ja asendada loomuliku jaotusega (Bücher, Abschnitte, Stücke und Sätze) seaduse lähema jaotuse määrab vastav komisjon Volksgesetzbuchi eelnõu koostamine toimus Saksa Õiguse Akadeemias kuni augusti lõpuni 1939 Hermann Lange, seejärel Wilhelm Hedemanni juhtimisel. See pidi koosnema kaheksast raamatust: I raamat. Rahvuskaaslane (Der Volksgenosse). II raamat. Perekond (Die Familie). III raamat. Pärandus (Die Erbe). IV raamat. Lepingu- ja vastutusõigus (võlaõigus) [Vertrags- und Haftungsordnung (Schuldrecht)]. V raamat. Omandiõigus (Die Eigentumsordnung). VI raamat. Töö (Die Arbeit). VII raamat. Ettevõte (Unternehmen). VIII raamat. Ühingud (Die Vereinigungen). Tööd Volksgesetzbuchi koostamisel pandi lõplikult seisma augustis 1944. Osa materjali hävis 1944. ja 1945. aastal sõjategevuse tagajärjel. Seaduseelnõu valminud osad, tööprotsessi kajastavad tekstid, ettekanded, artiklid ja aruanded avaldati 1988. aastal. Akademie für Deutsches Recht 1933-1945 : Protokolle der Ausschüsse. Band III, 1, Volksgesetzbuch : Teilentwürfe, Arbeitsberichte und sonstige Materialen herausgegeben von Werner Schubert Berlin ; New York : de Gruyter, 1988
Clark Gable

William Clark Gable (1. veebruar 1901 Cadiz, Ohio – 16. november 1960 West Hollywood, California) oli Ameerika Ühendriikide filminäitleja. 23 tööaasta jooksul mängis Clark 60 filmis. Tema tuntuim roll on Rhett Butler filmis "Tuulest viidud" ("Gone with the Wind"; 1939), mille eest sai parima meespeaosa Oscari nominatsiooni, kui ei võitnud seda. Parima meespeaosatäitja Oscari pälvis ta 1935. aastal rolli eest filmis "Mäss Bountyl" ("Mutiny on the Bounty"). Tema teised tuntumad rollid on veel koos Claudette Colbertiga filmis "See juhtus ühel ööl" ("It Happened One Night"; 1934) ning Grace Kelly ja Ava Gardneriga filmis "Mogambo" (1953). Tema viimane osatäitmine oli koos Marilyn Monroe'ga filmis "Sobimatud" ("The Misfits"; 1961). 1999. aastal Ameerika Filmiinstituudi avaldatud edetabeli "AFI's 100 Years...100 Stars" põhjal asub näitleja meesstaaride edetabelis seitsmendal kohal. Gable'i isa suundus töö otsingul Kesk-Lääne osariikide naftaväljadele ja pere läks temaga kaasa. Clark leidis seal samuti tööd, kuni otsustas näitlejaks saada. Esialgu töötas ta lava taga lavalekutsujana, seejärel tsirkuses ja siis taas teatri rändtrupis läänekaldal. Tal olid mõned pisirollid tummfilmides ja hiljem ka helifilmides, kuid Hollywood oli tema ande avastamisel aeglane ja ta pöördus tagasi teatrisse. Abielu näitleja Josephine Dilloniga päästis ta tuleviku. Naisest sai tema hääleõpetaja ning pärast kahte gangsterirolli helifilmides "Sõrm osutab" ja "Öine õde" võttis stuudio MGM ta 30-aastaselt enda juurde tööle. Ta oli stuudioinimeste hulgas väga populaarne, suhtles pigem operaatorite ja tehnikute kui teiste staaridega, viis neid kalale ja jahile ning vaatamata jadamisi järgnenud abieludele ei olnud ta iial ühe naise mees. Tema teine abikaasa oli Texasest pärit lahutatud naine ja miljonär Maria Langham, kes oli mehest 13 aastat vanem. Langhamist lahutas 1939. aastal. 1939. aastal abiellus Gable näitleja Carole Lombardiga, kes hukkus 1942. aastal aga lennuõnnetuses. Hiljem oli Gable abielus veel kahel korral. Tal oli kaks last. Loretta Youngiga sai ta tütre abieluväliselt. 1942. aastal astus Gable vabatahtlikuna Ameerika lennuväkke, jõudis majori auastmeni ja sai medali. IMDb link puudub Clark Gable andmekogus IMDb (inglise)
Robert Ludlum

Robert Ludlum (25. mai 1927 New York – 12. märts 2001 Naples) oli Ameerika Ühendriikide kirjanik, spiooniromaanide autor. Tema teoste üks tuntumaid tegelaskujusid on Jason Bourne, kellest on juttu näiteks romaanides "Bourne'i identiteet", "Bourne'i pärand", "Bourne'i ülemvõim" ja "Bourne'i ultimaatum".
Ralf Toming

Ralf Toming (25. september 1928 – 6. oktoober 2005) oli eesti kirjastustöötaja ja tõlkija. Ta lõpetas 1952. aastal Tartu Riikliku Ülikooli keemikuna. Ta tõlkis hiljem palju kriminaalromaane inglise keelest. 1978 Eesti NSV teeneline kultuuritegelane
Križi

Križi (ka Križauka, valgevene keeles Крыжы, Kryžy, Крыжаўка, Kryžaŭka; vene keeles Крыжи́) on Läti linna Daugavpilsi põhjapoolseim osa. Asub Mazie Stropist põhja pool, Līksna valla ja Naujene valla vahel. Läänes piirneb Daugavpilsi–Peterburi raudteega. Križi tekkis Mazā Stropu järve kaldale rajatud lihakombinaadi juurde, kui sinna ehitati töölistele elamud. Varem asus linnaosa kohal Križauka küla. Lisaks on Križis mitmed suvilakooperatiivid. Lihakombinaat on olnud sunnitud oma tootmismahtusid tunduvalt kärpima ja see on negatiivselt mõjunud ka linnaosa arengule. http://kartes.gisnet.lv/?zoom=6&lat=55.92491&lon=26.6106&layers=00B00000FFFFFFF0TTT
Mazie Stropi

Mazie Stropi (vene keeles Малые Стропы) on Läti linna Daugavpilsi osa. Asub Križist lõunas ja Jaunie Stropist põhjas. poolsel kaldal. Mazie Stropi on suvilakooperatiivide piirkond Mazā Stropu järve ja Lielais Stropu järve vahel.
Jaunie Stropi

Jaunie Stropi (ka Jaunstropi, vene keeles Новые Стропы) on Läti linna Daugavpilsi osa. Asub Mazie Stropist lõuna pool, Lielais Stropu järve kaldal. Jaunie Stropi tekkis Lielais Stropu järve kaldale kui linna vanim suvilate piirkond. Linnaosas on laululava, haigla, postkontor, kultuurimaja, koolimaja. Tänapäeval on seal lisaks suvilatele ka elumajad (tegemist on ühe prestiižikama linnaosaga), linnaosa ühendab Daugavpilsi kesklinnaga trammiliin nr. 3. Järve kaldal on mitmed supelrannad ja puhkebaas.
Vecstropi

Vecstropi (vene keeles Старые Стропы) on Läti linna Daugavpilsi osa. Asub Jaunie Stropist lõuna pool, Lielais Stropu järve lõunakaldal. Vecstropi tekkis 18. sajandil Daugavpilsist Krāslavasse viiva tee äärde. Vanade külahoonete asemele on kujunenud ettevõtete piirkond, linnaosas asub vanadekodu. Maantee (Daugavpilsi piirides 18. novembra iela) on linnaosa peatänavaks veel praegugi. Naujene vallas piirneb linnaosaga Vecstropi küla.
Ruģeļi

Ruģeļi (vene keeles Ругели) on Läti linna Daugavpilsi idapoolseim osa. Asub Vecstropist lõuna pool, Daugava jõe kaldal. Ruģeļi tekkis Daugava jõe kaldale kui Daugavpilsi hüdroelektrijaama ehitajate linnak aastal 1979. Aastal 1981 liideti linnaosa Daugavpilsiga. Hüdroelektrijaama ehitus peatati seoses rahva seas levinud protestimeeleoludega (fosforiidisõja Läti analoog). http://www.lsm.lv/lv/raksts/latvija/zinas/daugavpilieshi-sashutushi-par-atkritumu-rupniicu-maju-un-peldvie.a51747/
Čerepova

Čerepova (vene keeles Черепово) on Läti linna Daugavpilsi osa. Asub Jaunbūvest ida pool (neid eraldab Daugavpils-Polotski raudteeliin) ja Ruģeļist läänes. Čerepova tekkis tööstuspiirkonnana 19. sajandi lõpus. Linnaosas on naftabaas, betoonitehas. Linnaosas on viis paneelelamut, suurem osa elumajadest on aga individuaalelamud.
Offroad

Offroad (toorlaen inglise keelest) on sõitmine teekatteta maapinnal. Motospordialana on see võidusõit, kus spetsiaalsed maastikuautod võistlevad raskel maastikul (soodes, rabades, metsades ja mujal). Eesmärgiks on jõuda esimesena finišisse. Et maastik on valitud võimalikult keeruline, siis parandatakse autosid alatasa, sest elektroonika ega mootor ei talu niiskust ega tolmu. Offroad on saanud terava kriitika osaliseks, sest see kahjustab taimi, häirib loomi ja põhjustab pinnase erosiooni. Eesti offroadklubi foorum: http://www.4x4.ee/
Gajoks

Gajoks (vene keeles Гаёк) on Läti linna Daugavpilsi osa. Asub Daugava jõe põhjakaldal. Gajoksi nimi tuleb poola keelest, kus sõna gaj tähendab salu. Linnaosa tekkis 19. sajandil Daugava kaldale, üleujutuste tõkkeks püstitatud tammi (praegu 18. Novembri tänava) taha. Algul tekkisid sinna väikesed ettevõtted ja saekojad, aga kuna jõgi soodustas kauba transporti, siis arenes linnaosa tööstuspiirkonnana kiirelt edasi. Aastal 1860 rajati õlletehas, 1863 rajati linnaosa territooriumile Daugavpilsi vangla, tuntud ka hüüdnime Valge Luik (Baltais gulbis või Белый лебедь) all. Aastal 1941 hukkas NKVD vangla hoovil Meletijs Kaļistratovsi, kõigi Läti seimide saadiku, venekeelse elanikkonna ja vanausuliste elanike peamise eestvõitleja. Aastast 2008 liideti vangla administratiivselt Grīva vanglaga, nii et praegu asub seal Daugavgrīva vangla Daugavpilsi filiaal. Vangla kindluse müüride vahel Daugavpilsi vangla Aastal 1886 ehitati vanausuliste palvemaja. 1889 rajati Gajoki kaubajaam, et paremini rahuldada linnaosa ettevõtete vajadusi. 1908. aastal laastas linnaosa suur tulekahju. 1911. aastal rajati elektrijaam. Linnaosas tegutseb vene kultuuriselts "Дом Каллистратова", seal asub Valgevene konsulaat. Vene kultuuriseltsi hoone Valgevene konsulaat Gajoksi õigeusu kirik
Jahu (täpsustus)

Jahu või jahu on mitmetähenduslik sõna: jahu on toiduaine; jahu on ka paljude söödavate jahu tüüpide nimetus; Jahu (perekonnanimi) Heinar Jahu (sündinud 1933) on eesti kabetaja Margit Jahu on eesti poliitik Raigo Jahu (sündinud 1987) on eesti poliitik Jahu tänav, Tallinnas dolomiitjahu jahukaste jahukasteseen jahulest jahusoust lubjakivijahu nisujahu rukkijahu verejahu Zungaro jahu on kalaliik, (prk Zungaro, sgk Pimelodidae) [1], Veebiversioon (vaadatud 10.11.2013) (inglise keeles)
Corte Franca

Corte Franca on vald (comune sparso) Itaalias Lombardia maakonnas Brescia provintsis. Halduskeskus asub Timolines. Corte Franca moodustati 1928. aastal Borgonato, Colombaro, Nigoline ja Timoline ühendamisega 220 meetri kõrgusel merepinnast asuva Corte Franca asustustihedus on keskmiselt 510 inimest ruutkilomeetri kohta. Corte Franca piirneb järgmiste omavalitsusüksustega: Adro, Cazzago San Martino, Iseo, Passirano, Provaglio d'Iseo. Corte Franca halduspiirides asuvad järgmised fraktsioonid: Borgonato, Colombaro, Nigoline Bonomelli, Timoline (halduskeskus). https://demo.istat.it/?l=it  Corte Franca – pildid, videod ja helifailid Wikimedia Commonsis Koduleht (itaalia keeles) Meteoroloogiajaama andmed
Cadiz (Ohio)

Cadiz on küla USA-s Ohio osariigis, Harrisoni maakonna halduskeskus. Elanike arv oli 2010. aasta rahvaloenduse järgi 3353. Aastal 2000 oli 3308. Cadiz rajati 1803. aastal. Cadiz on saanud nime Hispaania linna Cádizi järgi. Cadizis sündis näitleja Clark Gable. Cadizi koduleht
Tersicoccus phoenicis

Tersicoccus phoenicis on bakteriliik. Bakterit T. phoenicis on leitud kahes kohas: NASA Kennedy Kosmosekeskuses (Floridas) Euroopa Kosmoseagentuuri hoonetest (Prantsuse Guajaanas). Guy Webster,Rare New Microbe Found in Two Distant Clean Rooms, November 06, 2013, Veebiversioon (vaadatud 10.11.2013) (inglise keeles) Parag Vaishampayan, Christine Moissl-Eichinger, Rüdiger Pukall, Peter Schumann, Cathrin Spröer, Angela Augustus, Anne Hayden Roberts, Greg Namba, Jessica Cisneros, Tina Salmassi, ja Kasthuri Venkateswaran, Description of Tersicoccus phoenicis gen. nov., sp. nov. isolated from spacecraft assembly clean room environments., International Journal of Systematic and Evolutionary Microbiology, 63(Pt 7):2463 (2013), PMID 23223813, Veebiversioon (vaadatud 10.11.2013) (inglise keeles) Piret Pappel,NASA laborist leiti ainulaadne bakter,08.11.2013 12:26, Tartu Ülikooli teadusuudised, Veebiversioon (vaadatud 10.11.2013)
Liivamäe tänav

Liivamäe tänav on tänav Tallinnas Kesklinna linnaosas Keldrimäe asumis. Liivamäe tänav algab Juhkentali tänavalt, ristub Võlvi ja Mardi tänavaga ning lõpeb Lastekodu tänaval. Liivamäe tänav on enam-vähem lõuna-põhjasuunaline ja ligikaudu 375 meetri pikkune. Tänapäeval on Liivamäe tänav hoonestatud viie- ja üheksakorruseliste paneelmajadega (tüüpprojekti 111-121 variandid), varasema perioodi maju ei ole säilinud. Liivamäe tänav on üks vanemaid eeslinna tänavaid, mida mainitakse juba 16. sajandil kui linakangrute asupaika. Ametlikult kannab tänav praegust nime alates 1881. aastast (saksa keeles Auf dem Sande ehk Sandbergstrasse, vene keeles На песках ehk Песочная гора). http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 69.
Comezzano-Cizzago

Comezzano-Cizzago on vald (comune) Itaalias Lombardia maakonnas Brescia provintsis. Halduskeskus asub Comezzano-Cizzagos. 107 meetri kõrgusel merepinnast asuva Comezzano-Cizzago asustustihedus on keskmiselt 254 inimest ruutkilomeetri kohta. Comezzano-Cizzago piirneb järgmiste omavalitsusüksustega: Castelcovati, Castrezzato, Chiari, Corzano, Orzivecchi, Pompiano, Roccafranca, Trenzano. Comezzano-Cizzago halduspiirides asuvad järgmised fraktsioonid: Comezzano, Cizzago. DiPI Online - Dizionario di Pronuncia Italiana (Vaadatud 10. november 2013) AA. VV., Dizionario di toponomastica. Storia e significato dei nomi geografici italiani, Milano, GARZANTI, 1996, p. 223. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it  Comezzano-Cizzago – pildid, videod ja helifailid Wikimedia Commonsis Koduleht (itaalia keeles)
Salme Tanning

Salme Tanning (1904–1962) oli eesti keeleteadlane. Ta huvialaks oli murdeainestiku kogumine ja Eesti murrete uurimine. Ta töötas murdekogujana kõigil Eesti murdealadel. Salme Tanning oli aastatel 1937-1939 kogunud 47 572 sõnasedelit ja 500 lehekülge murdetekste Karksi kihelkonnast, mis saidki tema kandidaadiväitekirja aluseks. Salme Tanningust kujunes hinnatud murdekeelte eriteadlane, eriti mulgi murde alal. 2004. aastal ilmus Eesti Keele Instituudi kirjastusel Tanningu raamat "Karksi murrak". Sissekanne Genis [1] https://maaleht.delfi.ee/artikkel/66086774
John Francis Daley

John Francis Daley (sündinud 20. aprillil 1985 Wheelingis) on Ameerika Ühendriikide filminäitleja ja stsenarist. Eesti televaataja teab teda peamiselt seriaalist "Kondid", kus ta mängib doktor Lance Sweetsi.
West Hollywood

West Hollywood (kõnekeeles viidatud kui WeHo) on linn USA-s California osariigis Los Angelese maakonnas. West Hollywood sai linnaõigused 29. novembril 1984. Elanike arv oli 2010. aasta rahvaloenduse järgi 3353, aastal 2000 aga 3308. 2002. aasta uurimuse järgi oli 41% linna elanikest geid. West Hollywood asub Los Angelese nõo loodeserval Santa Monica mägede lähedal. West Hollywood piirneb põhjas Los Angelese Hollywood Hills Westi linnaosa Laurel Canyoni asumiga, kirdes Hollywood Hillsiga, idas Los Angelese Hollywoodi piirkonnaga, lõunas Fairfaxi piirkonnaga ja läänes Beverly Hillsi linnaga. 2010. aasta rahvaloenduse andmetel oli West Hollywoodi linnas 34 399 inimest. Rahvastiku tihedus oli 7036,9 in/km². Linna elanikest oli 84,2% valged, 3,2% mustanahalised, 0,3% põlisameeriklased 5,4% aasialased, 0,1% Vaikse ookeani saarte rassist, 3,0% muudest rassidest ja 3,6% kahest või enamast rassist. Ladinaameeriklasi (sõltumata rassist) oli 10,5%. Linna suurim tööandja on Ticketmaster, mille peakorter asub Norma Triangle'i asumis. Sunset Strip Santa Monica Boulevard Melrose Avenue Melrose Place "West Hollywood city, California". Ameerika Ühendriikide Rahvaloenduse Büroo. Vaadatud 7.04.2017. "City of West Hollywood Demographic Profile". Originaali arhiivikoopia seisuga 29. august 2012. Vaadatud 10. november 2013. "Census of Population and Housing". U.S. Census Bureau. Vaadatud 20.12.2013. West Hollywoodi koduleht (inglise keeles)
Cellatica

Cellatica on vald (comune) Itaalias Lombardia maakonnas Brescia provintsis. Halduskeskus asub Cellaticas. 170 meetri kõrgusel merepinnast asuva Cellatica asustustihedus on keskmiselt 763 inimest ruutkilomeetri kohta. Cellatica piirneb järgmiste omavalitsusüksustega: Brescia, Collebeato, Concesio, Gussago. Cellatica halduspiirides asuvad järgmised fraktsioonid: Fantasina. DiPI Online - Dizionario di Pronuncia Italiana (Vaadatud 10. november 2013) AA. VV., Dizionario di toponomastica. Storia e significato dei nomi geografici italiani, Milano, GARZANTI, 1996, p. 188. Toponimi in dialetto bresciano https://demo.istat.it/?l=it  Cellatica – pildid, videod ja helifailid Wikimedia Commonsis Koduleht (itaalia keeles)
Bolesław Bierut

Bolesław Bierut (sünninimi Bolesław Biernacki; 18. aprill 1892 – 12. märts 1956) oli Poola partei- ja riigitegelane, Poola Ühendatud Töölispartei liider aastatel 1948–1956. Bolesław Bierut sündis Rury Jezuickies (tänapäeval Lublini osa) külakooliõpetaja Henryk Rutkowski ja tema naise Barbara Biernacka pojana. Oma hilisema perekonnanime Bierut kombineeris ta oma vanemate perekonnanimede esimestest silpidest. Bierut oli aastatel 1912–1918 pahempoolse Poola Sotsialistliku Partei liige. Aastatel 1918–1938 kuulus ta Poola Kommunistlikku Parteisse, olles 1925–1927 ka selle Keskkomitee liige. Õppis 1927–1930 Moskvas Kominterni koolis. Seejärel pöördus Poolasse tagasi põrandaalusele parteitööle. Oli 1931–1933 Łódźis Poola Kommunistliku Partei piirkonnakomitee sekretär. 1933–1938 oli ta revolutsioonilise tegevuse eest vangis. Ennetähtaegse vabanemise järel töötas ta Varssavis raamatupidajana. Teise maailmasõja algul põgenes ta Poola idaossa, mis varsti inkorporeeriti Nõukogude Liidu koosseisu. Alates 1942. aastast kuulus ta Poola Töölispartei juhtkonda. 1944–1947 oli ta Krajowa Rada Narodowa esimees. Bierut mängis olulist rolli Poolas stalinistlikku tüüpi kommunistliku režiimi sisseseadmisel. 22. detsembril 1948 sai ta Poola Ühendatud Töölispartei esimeheks, 1954. aastal sama partei esimeseks sekretäriks. Lisaks sellele oli 5. veebruarist 1947 kuni 21. novembrini 1952 Poola Rahvavabariigi president ning Riiginõukogu esimees. 20. novembrist 1952 kuni 18. märtsini 1954 oli ta Poola Rahvavabariigi Ministrite Nõukogu esimees. Bolesław Bierut suri segastel asjaoludel Moskvas, kus ta viibis NLKP 20. kongressil. Sümboolselt tähistas ta surm stalinismiajastu lõppu Poolas. "Arhiivikoopia". Originaali arhiivikoopia seisuga 18. mai 2014. Vaadatud 1. augustil 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 7. juuli 2015. Vaadatud 1. augustil 2015.{{netiviide}}: CS1 hooldus: arhiivikoopia kasutusel pealkirjana (link) http://www.sww.w.szu.pl/postacie/post_polska/bierut.html
Emily Deschanel

Emily Erin Deschanel (sündinud 11. oktoobril 1976 Los Angeleses) on Ameerika Ühendriikide näitleja, filmi- ja teleprodutsent. Eesti televaatajale on ta tuntud teleseriaalist "Kondid", kus ta mängib nimitegelast doktor Temperance "Bones" Brennanit. Tema noorem õde Zooey Deschanel on näitleja ja muusik. Nende ema Mary Jo Deschanel on näitleja, isa Caleb Deschanel aga filmi- ja telerežissöör.
Phthiraptera

Phthiraptera on putukate selts. Phthiraptera seltsi kuuluvad järgmised alamseltsid: Anoplura – täilised Rhyncophthirina Ischnocera – pärisväivilised Amblycera – küüsväivilised väivilised
Lambi tänav

Lambi tänav on tänav Tallinnas Kesklinna linnaosas Mõigu asumis. Lambi tänav algab Tartu maanteelt, ristub Mõigu tänavaga ja lõpeb seejärel umbtänavana. Lambi tänav on ligikaudu 360 meetri pikkune. Lambi tänav sai nime 16. mail 1958. Tallinna tänavanimed. KNAB. Aleksander Kivi. Tallinna tänavad. Tallinn, 1972, lk. 63
Zooey Deschanel

Zooey Claire Deschanel (sündinud 17. jaanuaril 1980 Los Angeleses) on Ameerika Ühendriikide näitleja ja muusik. Ta mängis 2000. aasta filmis "Kuulsuse jahil" Anita Millerit. Telesarjas "Weeds" mängis ta neljas osas Kat'i. 2011. aastal esilinastunud telesarjas "Uus tüdruk" mängib ta Jessica "Jess" Dayd. Tema vanem õde Emily Deschanel on näitleja ja produtsent. Nende ema Mary Jo Deschanel on näitleja, isa Caleb Deschanel filmi- ja telerežissöör.
Päikeseplekk

Päikeseplekk ehk Päikese laik on tumedam, ümbrusest umbes 1000 kelvini kraadi võrra jahedam piirkond Päikese nähtaval pinnal (fotosfääris). Päikeseplekid on põhjustatud magnetilistest protsessidest Päikese fotosfääri ehk nähtava "pinna" all. Päikeseplekkide arv ja suurus iseloomustavad Päikese aktiivsuse taset, nende hulk muutub Päikese 11-aastase aktiivsustsükli käigus oluliselt. Päikese aktiivsuse hindamisel kasutatakse traditsiooniliselt Wolfi arvuks nimetatavat süsteemi. Sarnaselt Päikesega on plekid ka paljudel teistel tähtedel, kuid erinevalt Päikesest võivad need olla väga suured, kattes suure osa tähe ühest poolkerast. Individuaalseid päikeselaike ei nummerdata ega registreerita, küll aga peetakse arvestust päikeselaikude kogumike üle. Neid nimetatakse Päikese aktiivseteks regiooniteks ja neile antakse numbrid sellises järjekorras, nagu nad Päikese Maa-poolsel kettal nähtavale ilmuvad. Näiteks "AR5128" tähendab "aktiivne regioon number 5128". Päikese aktiivseid regioone hakati loendama 5. jaanuaril 1972. 14. juunil 2002 jõuti nende loendamisega arvuni kümme tuhat. Praktilistel põhjustel jätkati regioonide üles tähendamist neljakohaliste arvudena, näiteks "aktiivse regiooni number 10030" kirjutati üles kujul "AR0030". Enne, kui aktiivne regioon saab järjekorranumbri, peab selle vaatlust kinnitama vähemalt kaks observatooriumit. Päike teeb ühe täispöörde ligikaudu 27 päeva jooksul (ekvaator pöörleb kiiremini kui poolused), seega võib üks ja sama regioon olla vaadeldav mitu korda. Iga kord, kui regioon ilmub päikesekettal uuesti nähtavale, antakse sellele uus number. "APOD: 2002 August 1 - Sunspots and Solar Active Regions". apod.nasa.gov. Vaadatud 25. detsembril 2023. "Questions and Answers". hesperia.gsfc.nasa.gov. Vaadatud 25. detsembril 2023. Jaan-Juhan Oidermaa. "Päikeseplekid võivad aastakümneteks kaduda". ERR Teadus, 16. september 2010
Jahukastelised

Jahukastelised (Erysiphaceae) on jahukasteliselaadsete seltsi kuuluv seente sugukond. Jahukasteliste sugukonda kuuluvad järgmised jahukasteseente perekonnad: Arthrocladiella Blumeria Brasiliomyces Bulbomicrosphaera Bulbouncinula Caespitotheca Cystotheca Erysiphe (Oidium) Golvinomyces Leveillula (Oidiopsis) Medusosphaera Microsphaera Neoerysiphe Phyllactinia (Ovulariopsis) Pleochaeta Podosphaera Sawadaea Setoerysiphe Sphaerotheca Typhulochaeta Uncinula Uncinuliella jahukaste
Randu pļavas

Randu pļavas on hoiuala Lätis Liivi lahe ääres Heinaste ja Kuiviži vahel. See on 100 kuni 300 m laiune rannaniitude vöönd, mille pindala on 200 hektarit. Seal kasvab umbes 600 liiki taimi (kolmandik Läti taimestikust), sealhulgas 37 Lätis või Euroopas haruldast või ohustatud liiki. Nende seas on punane aruhein, valge kastehein, mustjas rebasesaba, rand-õisluht, randaster, harilik merikann ja rand-teeleht. See on lindude läbirändekoht ja pesitsemispaik. Aastal 2006 nähti seal 116 linnuliiki, mis on Läti rekord. Sealsete lindude seas on roo-loorkull, niidurüdi, huik, tutkas ja jõgitiir. Aastal 2006 rajati loodusrada ja linnuvaatlustorn. Liivi lahte suubub Blusupīte. Sissekanne saidil latvia.travel Kaitseplaan
Blusupīte

Blusupīte ehk Plussu oja on vooluveekogu, mis suubub Lätis Heinastes Randu pļavases Liivi lahte. Selle pikkus on 15 km ja valgala 30,4 km². "likumi.lv". Originaali arhiivikoopia seisuga 10. november 2013. Vaadatud 10. novembril 2013. Fotod suudmekohast Kaart saidil openstreetmap.org
Reaktsioon

Reaktsioon (ladina sõnast reactio) on vastuaktsioon, vastutoime, vastumõju, vastus, reageerimine. Selle mõiste tähendused on erinevates valdkondades erinevad. Politoloogias ja poliitikas nimetatakse reaktsiooniks tavaliselt vastuaktsioone riigis toimuvatele rahutustele, mässudele, ülestõusudele või revolutsioonidele. Enamasti on need vastuaktsioonid seotud rahutuste mahasurumisega ja suunatud olemasoleva olukorra säilitamisele. Füsioloogias nimetatakse reaktsiooniks organismi või organi reageerimist mõjurile, stiimulile või ärritajale. Psühholoogias nimetatakse reaktsiooniks inimese käitumist vastusena (välisele) mõjurile, stiimulile või ärritajale. Füüsikas mõistetakse reaktsiooni ehk vastumõju all Newtoni kolmanda seaduse järgi iga mõjuga kaasnevat vastassuunalist mõju. Keemias nimetatakse reaktsiooniks ehk keemiliseks reaktsiooniks keemiliste ainete omavahelist toimet.